b'\n_START_ARTICLE_\nLove\xc4\x87i Amy\n_START_SECTION_\nRadnja\n_START_PARAGRAPH_\nCrta\xc4\x8di stripa Holden McNeill i Banky Edwards zajedno prave strip serijal Bluntman i Chronic. Na jednoj strip konvenciji, Holden upoznaje crta\xc4\x8dicu Alyssu, te se ubrzo zaljubi u nju. Po\xc5\xa1to oni zajedno izlaze na pi\xc4\x87a te se \xc4\x8desto \xc5\xa1ale, on pretpostavlja da se ona i njemu svi\xc4\x91a, sve dok se ne \xc5\xa1okira kada sazna da je ona lezbijka. Ipak, odlu\xc4\x8di ostati prijatelj s njom. Banky pak smatra da ga ona samo sputava te naru\xc5\xa1ava njihov zajedni\xc4\x8dki rad i prijateljstvo. Holden naposljetku prizna Alyssi da ne mo\xc5\xbee vi\xc5\xa1e biti prijatelj s njom jer gaji dublje osje\xc4\x87aje za nju. Za\xc4\x8dudo, ona pristane te oni zavr\xc5\xa1e u krevetu i postanu par, na \xc4\x8du\xc4\x91enje Bankyja._NEWLINE_Kada mu Alyssa prizna svoja seksualna iskustva, Holden se iznenadi te smatra da joj nije dovoljan. Banky i dalje ima animozitet prema njoj te joj ne vjeruje. Kako bi se rije\xc5\xa1io taj sukob, Holden predlo\xc5\xbei seks u troje. Time smatra da \xc4\x87e biti na istoj razini kao i Alyssa, dok \xc4\x87e se Banky opustiti prema njoj. Alyssa odbija jer je zavr\xc5\xa1ila sa tom fazom \xc5\xbeivota te ne \xc5\xbeeli sudjelovati u eksperimentu. Nakon toga, veza se raspadne. Godinu dana kasnije, Holden i Alyssa se ponovno sretnu na jednoj strip konvenciji, te jo\xc5\xa1 uvijek imaju osje\xc4\x87aje jedno za drugo. Holden joj poka\xc5\xbee strip, Proganjaju\xc4\x87i Amy, u kojem je svoje dogodov\xc5\xa1tine i neuspjelu vezu s njom stavio u pri\xc4\x8du.'